TAE ราคาหุ้นทดสอบเท่าไร ?
TAE มีอัตราส่วนเงินปันผลตอบแทนทุก ๆ ปี กว่า 4% นอกจากนี้ยังเป็นหุ้นที่น่าจับตา…ว่าราคาหุ้นจะปรับตัวขึ้นไปทดสอบเท่าไร ?.. (รอบใหม่) !!!
TAE มีอัตราส่วนเงินปันผลตอบแทนทุก ๆ ปี กว่า 4% นอกจากนี้ยังเป็นหุ้นที่น่าจับตา…ว่าราคาหุ้นจะปรับตัวขึ้นไปทดสอบเท่าไร ?.. (รอบใหม่) !!!
31 พ.ค. 2562

คุณค่าบริษัท
หากย้อนกลับไปดูราคาหุ้นบนกระดานของหุ้น TAE หรือ บริษัท ไทย อะโกร เอ็นเนอร์ยี่ จำกัด (มหาชน) นับตั้งแต่วันที่ 13 พ.ค. 2562 ที่ผ่านมาจนถึงปัจจุบัน จะเห็นว่าการเคลื่อนไหวของราคาหุ้นสวนทางกับภาวะของดัชนีตลาดหุ้นไทย
การปรับตัวขึ้นของราคาหุ้น TAE “สวนทางตลาด” อันเกิดปัจจัยบวกจากที่ทาง TAE มีการประกาศงบการเงินไตรมาส 1/2562 ออกมาพอดีในช่วงวันที่ 13 พ.ค. 2562 พบว่า บริษัทโชว์กำไรสุทธิก้าวกระโดด…(จึงเป็นบ่อเกิดให้นักลงทุนไล่ราคากัน หรือการเก็งกำไร)
ในส่วนผลการดำเนินงานไตรมาส 1 สิ้นสุดวันที่ 31 มีนาคม 2562 บริษัทมีรายได้รวมขยับขึ้นมาอยู่ที่ 754.10 ล้านบาท จากงวดเดียวกันของปีก่อน 606.78 ล้านบาท ส่งผลให้บริษัทมีกำไรขยับขึ้นมาอยู่ที่ 181.46 ล้านบาท หรือ 0.18 บาทต่อหุ้น จากงวดเดียวกันของปีก่อน 64.48 ล้านบาท หรือ 0.06 บาทต่อหุ้น เนื่องจากปริมาณการขายเอทานอลเพิ่มขึ้นจากงวดเดียวกันของปีก่อนร้อยละ 39.50 และราคาวัตถุดิบกากน้ำตาลซึ่งเป็นต้นทุนส่วนใหญ่ลดลงจากงวดเดียวกันของปีก่อนโดยเฉลี่ยร้อยละ 27.41
สิ่งสำคัญหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวม 1,690.50 ล้านบาท เมื่อนำมาเทียบกับส่วนของผู้ถือหุ้น 1,953.67 ล้านบาท ได้ค่า D/E อยู่ที่ระดับ 0.86 เท่า ถือว่าปัญหาหนี้สินทางบริษัทยังไม่รบกวน เพราะยังควบคุมได้ดีอยู่ แถมบริษัทยังสามารถทำกำไรสุทธิได้เป็นอย่างดี
ขณะเดียวกัน แนวโน้มในอนาคตคาดว่าราคาวัตถุดิบกากน้ำตาลที่ใช้ในการผลิตเอทานอลในปี 2562 อยู่ในระดับต่ำ เป็นไปตามทิศทางราคาน้ำตาลในตลาดโลก เนื่องจากมีผลผลิตสูงกว่าความต้องการ กอปรกับปริมาณอ้อยเข้าหีบที่คาดว่าจะมีปริมาณสูงใกล้เคียงกับปี 2561 คาดว่าผลการดำเนินงานของ TAE ในปี 2562 จะอยู่ในเกณฑ์ที่ดีอย่างต่อเนื่อง โดยยังคงมุ่งเน้นการรักษาคุณภาพผลิตภัณฑ์และการบริหารต้นทุนการผลิตเอทานอลอย่างมีประสิทธิภาพ ประสิทธิผล เพื่อให้มีผลการดำเนินงานที่ดีและเติบโตมากยิ่งขึ้น
ดังนั้น เชื่อว่า TAE ยังคงรักษาผลกำไรสุทธิในปี 2562 ได้อย่างแข็งแกร่งต่อเนื่อง เพราะเพียงไตรมาสแรกก็ฟาดกำไรสุทธิไปแล้ว 181.46 ล้านบาท
ไม่เพียงแค่ผลประกอบการที่น่าสนใจ ด้านราคาหุ้นก็ถือว่ายังถูก เพราะหากดูค่า P/E เพียง 8.27 เท่า ถือว่าราคาหุ้นถูกมาก ประกอบกับค่า P/BV ที่ 1.74 เท่า ถือว่าต่ำ ! ดังนั้นราคาหุ้นยังมีโอกาสปรับตัวขึ้นได้อีก
ขณะที่หากคิดแบบอนุรักษนิยม เมื่อนำมูลค่าทางบัญชีต่อหุ้นอยู่ที่ 1.95 บาท มาคำนวณค่า P/BV ที่ระดับ 2 เท่า จะได้ราคาเหมาะสมที่ระดับ 3.90 บาท และเมื่อนำมาเทียบกับราคาหุ้นบนกระดานที่ระดับ 3.40 บาท แสดงว่ายังเหลือแก๊ปให้นักลงทุนเข้าเล่นเก็งกำไรได้อยู่
พร้อมทั้งอัตราส่วนเงินปันผลตอบแทน (%) ราว 7.35% ถือว่าค่อนข้างสูงสำหรับนักลงทุนที่ต้องการเงินปันผล และถึงอย่างไรทาง TAE มีอัตราส่วนเงินปันผลตอบแทนทุก ๆ ปี กว่า 4%
ทั้งนี้ TAE กลับมาเป็นหุ้นที่น่าจับตา…ว่าราคาหุ้นจะปรับตัวขึ้นไปทดสอบเท่าไร ?.. (รอบใหม่) !!!
…
ผู้ถือหุ้นรายใหญ่
รายชื่อกรรมการ